title: "R\u00f6lken"
text: "R\u00f6lken (fe.:Ool) (Salicornia europaea) san en plaantenslach uun det famile faan a Amaranten (Amaranthaceae). Jo faal \u00fc\u00fcb m\u00e4 h\u00f6r fl\u00e4\u00e4skag twiigen. R\u00f6lken san en pioniirplaant bi a waaskaant.\n\n\u00dctjsen \nR\u00f6lken san ianjuarag plaanten an k\u00f6n faan 5 cm bit 45 cm huuch wurd. Jo hiar tu a saaltplaanten, h\u00f6r twiigen san fl\u00e4\u00e4skag an gl\u00e4\u00e4sag, a bleeden san man skolpen. Miast san r\u00f6lken green, k\u00f6n oober uk g\u00fc\u00fcl-green of br\u00fcn-ruad wurd. Tu a harefst hen wurd's ruad. Jo bleu uun August an September, a bloosen san oober man letj an knaap tu sen.\n\nF\u00f6\u00f6rkemen \nUun a madel breetjin \u00fc\u00fcb a nuurdelk eerdheleft faan Euroopa bit Aasien k\u00f6nst D\u00fc r\u00f6lken finj. Jo plaanten k\u00f6n widj iin uun a waas waaks, auer jo hal auerspeeld wurd k\u00f6n an f\u00f6l saalt ferdreeg. R\u00f6lken waaks miast tuup m\u00e4 waasg\u00e4\u00e4rs (Spartina slacher). Uun a waas bi Nuurd- an Uastsia, bi a Atlantik an uun a Madlunsia waaks r\u00f6lken rikelk, man uk uun't banlun \u00fc\u00fcb saalten, kleiagen gr\u00fcnj.\n\nNat \nR\u00f6lken surge diarf\u00f6r, dat ham muar an muar klei ufsaat. Sodenang halept det plaant bi a seekrang faan a k\u00fcsten. \nD\u00fc k\u00f6nst r\u00f6lken uk iidj. Diarf\u00f6r namt am a jong spasen faan a twiigen lefst uun Mei. Jo sm\u00e4\u00e4k en betj p\u00f6brag an wurd r\u00e4 of uk k\u00f6\u00f6get eden. \nIarjuaren h\u00e4\u00e4 am diar uk siap faan maaget.\n\nLuke uk diar \n\nAmaranthaceae"